Roger Bushell (30 Augustus 1910 - 29 Maart 1944) was 'n Suid-Afrikaanse vlieënier tydens die Tweede Wêreldoorlog en het bekend geraak vir sy ontsnappings pogings, veral uit Stalag Luft III. Hy is gebore in Springs en sy ouers was altwee afkomstig vanaf Engeland.
30 Augustus 1910 – 29 Maart 1944 (33 jaar oud)
Na laerskool het sy ouers hom na Wellinton College gestuur in Engeland en na skool is hy na Pembroke-kollege in Cambridge waar hy regte gestudeer het. Hy het in 1933 die kaptein van die gekombineerde Oxford-Cambridge-skispan geword.
Toe die Tweede Wêreldoorlog uitbreek sluit hy by die Britse Lugmag aan as 'n Spitfire-vlieënier waar hy deel raak van 601 Eskader. Hy word neergeskiet tydens die Geallieerdesse ontruiming van Duinkerken nadat hy eers twee Messerschmitts neergeskiet het. Hy word gevange geneem en bevind hom later in 'n oorgangskamp, die Dulag Luft naby Frankfurt. Gedurende Junie 1941 ontsnap hy vir die eerste keer deur die kampdraad te knip op dieselfde tyd as wat 'n klomp van sy makkers deur 'n tonnel ontsnap. Hy word egter 'n paar dae later meters vanaf die Switserse grens weer gevange geneem. Daarna word hy na die Stalag Luft I krygsgevangenekamp gestuur. Hier help hy bou aan 'n ontsnappingstonnel maar die kamp word ontruim voor die tonnel klaar was.
Op pad na hulle volgende kamp, Oflag VI-B ontsnap hy en 'n Tsjeggiese vlieënier, Jaroslav Zafouk, uit die trein deur die vloer planke uit te ruk. Die twee vorder tot in Praag waar hulle vir agt maande versteek word by die Zeithammie-familie. Die dogter van die familie verraai hulle egter en Bushell en Zafouk word weer gevange geneem. Na drie weke van ondervraging word Bushell na die Stalag Luft III kamp gestuur. Die kamp was sowat 160km suidoos van Berlyn.
By Stalag Luft III word hy die voorsittter van die Ontsnappingskomitee. Hulle grawe drie tonnels bekend as Tom, Dick en Harry. Tom word ontdek en later word net aan Harry gewerk. Op die nag van 24 Maart 1944 ontsnap 76 gevangenes, onder ander Bushell deur Harry. Slegs drie kon slaag om weg te kom en die ander 73 is almal gevang. Vyftig van die ontsnaptes word tereggestel. Bushell en sy reisgenoot, Bernard Scheidhauer, word op die Saarbrücken-stasie gevang en op 29 Maart 1944 tereggestel.
Ontsluit van "https://af.wikipedia.org/w/index.php?title=Roger_Bushell&oldid=1843914"
Last edited on 23 Oktober 2018, at 17:54